TAPAC โชว์งบ Q3 พลิกกำไร 57 ลบ. รับรายได้โตทะลัก หนุนงวด 9 เดือนแตะ 108 ลบ.
TAPAC รายได้โตทะลักหนุนผลงานไตรมาส 3/64 พลิกกำไร 57 ลบ. ส่วนงวด 9 เดือนพลิกกำไร 108 ลบ. ขานรับรายได้โตแกร่ง
TAPAC รายได้โตทะลักหนุนผลงานไตรมาส 3/64 พลิกกำไร 57 ลบ. ส่วนงวด 9 เดือนพลิกกำไร 108 ลบ. ขานรับรายได้โตแกร่ง
14 ก.ย. 2564

บริษัท ทาพาโก้ จำกัด (มหาชน) หรือ TAPAC รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิ ดังนี้

โดยบริษัทฯ และบริษัทย่อยมีผลกำไรสุทธิ 56.902 ล้านบาท เพิ่มขึ้นเมื่อเทียบกับช่วงเดียวกันของปีก่อน ซึ่งมีขาดทุนสุทธิ 7.838 ล้านบาท
ทั้งนี้ เนื่องจากบริษัทมีรายได้จากการขายสินค้าและให้บริการผลิตภัณฑ์พลาสติก, แม่พิมพ์, ธุรกิจค้าปลีก และขายที่ดินโดยบริษัทย่อยประเทศสวีเดน ทั้งสิ้น 404.591 ล้านบาท เพิ่มขึ้นเมื่อเทียบกับช่วงเดียวกันของปีก่อน ซึ่งมีรายได้จากการขายสินค้าและให้บริการอยู่ที่ 231.193 ล้านบาท เพิ่มขึ้นคิดเป็นร้อยละ 75.00 (เพิ่มขึ้นในส่วนของรายได้จากการขายชิ้นส่วนพลาสติกและรายได้จากการขายที่ดินในประเทศสวีเดน และลดลงในส่วนของ รายได้จากการขายแม่พิมพ์และธุรกิจค้าปลีกเครื่องสำอาง)
โดยมีอัตรากำไรขั้นต้นอยู่ที่ร้อยละ 34.67 เพิ่มขึ้นเมื่อเทียบกับช่วงเดียวกันของปีก่อน ซึ่งอยู่ที่ร้อยละ 10.27 โดยสาเหตุหลักเกิดจากรายได้ที่เพิ่มขึ้นจากการขายที่ดิน ซึ่งเป็นธุรกิจทีมีอัตรากำไรขั้นต้นสูงเพิ่มขึ้น
อีกทั้ง บริษัทย่อย C4Hus AB มีรายได้ค่าก่อสร้างอยู่ที่ 377.169 ล้านบาท เพิ่มขึ้นจากช่วงเดียวกันของปีก่อน ซึ่งอยู่ที่ 144.212 ล้านบาท เพิ่มขึ้นร้อยละ 161.54 เนื่องจากการฟื้นตัวของเศรษฐกิจยุโรปและผลกระทบของโควิด-19 ที่ ลดลง โดยมีอัตรากำไรขั้นต้น ร้อยละ 3.52 ลดลงเมื่อเทียบกับช่วงเดียวกันของปีก่อน ซึ่งอยู่ที่ร้อยละ 18.47
นอกจากนี้ บริษัทฯรับรู้ส่วนแบ่งกำไรจากเงินลงทุนในบริษัทร่วมอยู่ที่ 11.547 ล้านบาท เพิ่มขึ้นเมื่อเทียบกับช่วงเดียวกัน ของปีก่อน ซึงอยู่ที่ 6.326 ล้านบาท
พร้อมกันนี้ บริษัทและบริษัทย่อยมีต้นทางการเงินอยู่ที่ 15.852 ล้านบาท เพิ่มขึ้นเมื่อเทียบกับช่วงเดียวกันของปีก่อน ซึ่งอยู่ที่ 10.512 ล้านบาท อันเนื่องจากบริษัทย่อยในสวีเดนมีการลงทุนและถือครองทรัพย์สินเพิ่มขึ้น ทำให้มีเงินกู้ยืมระยะสั้นและระยะยาวเพิ่มขึ้น